|  |  |
| --- | --- |
| **ROMÂNIA****JUDEŢUL SUCEAVA****MUNICIPIUL CÂMPULUNG MOLDOVENESC****CONSILIUL LOCAL** | **Anexa nr. 3 la HCL nr. 4/25.01.2023** |
| JUDEȚUL SUCEAVAMUNICIPIUL CÂMPULUNG MOLDOVENESCNr. înregistrare: ........../ ..... ..... ............ | DIRECȚIA DE SĂNĂTATE PUBLICĂ A JUDEȚULUI SUCEAVANr. înregistrare: ........../ ..... ..... ............ |

**PROTOCOL DE COLABORARE LA NIVEL LOCAL**

**ÎN VEDEREA ÎNFIINȚĂRII UNUI CENTRU COMUNITAR INTEGRAT**

**I. PĂRȚILE:**

 **Municipiul Câmpulung Moldovenesc** cu sediul în municipiul Câmpulung Moldovenesc, str. 22 Decembrie, nr. 2, județul Suceava, cod fiscal 4842400, tel./fax: 0230/314725, e-mail: primaria@campulungmoldovesc.ro, reprezentată prin domnul Mihăiță Negură, având funcția de primar, în calitate de Inițiator, pe de o parte,

**ȘI**

 **DIRECȚIA DE SĂNĂTATE PUBLICĂ JUDEȚEANĂ SUCEAVA**, cu sediul în municipiul Suceava, str Scurtă 1A, Suceava, tel./fax: [0230 514 557](https://www.google.ro/search?q=dsp+suceava&source=hp&ei=SRPFY5WLLYuUxc8P34C16Ag&iflsig=AK50M_UAAAAAY8UhWauovXe3HVFPsOM60zOPQspvFjfs&gs_ssp=eJzj4tFP1zfMSDbJK0jOyjJgtFI1qDAxNzZJSzZKTkw2SbE0SEyxMqgwMkq2ME8zNrY0NEuxMEgz8-JOKS5QKC5NTk0sSwQAgjoTow&oq=dsp+suceava&gs_lcp=Cgdnd3Mtd2l6EAEYADILCC4QrwEQxwEQgAQyBQgAEIAEMgYIABAWEB4yBggAEBYQHjIGCAAQFhAeMgYIABAWEB4yBggAEBYQHjIGCAAQFhAeMgYIABAWEB4yBggAEBYQHjoLCC4QgAQQxwEQ0QM6CAguEIAEENQCOgsILhCABBDHARCvAVAAWPkOYOMdaABwAHgAgAG7AogB7A2SAQcwLjguMi4xmAEAoAEB&sclient=gws-wiz), email: secretariat@dspsv.ro, reprezentatǎ legal prin d-na Daniela Odeh, director, în calitate de partener, pe de altă parte,

 denumite în continuare individual “Partea” şi împreună “Părţile”,

**AVÂND ÎN VEDERE:**

* Planul Național de Redresare și Reziliență al României (PNRR) prin care este urmărită asigurarea unui echilibru optim între prioritățile Uniunii Europene și necesitățile de dezvoltare ale României prin realizarea unor programe și proiecte esențiale, care să sprijine reziliența, nivelul de pregătire pentru situații de criză, capacitatea de adaptare și potențialul de creștere, prin reforme majore și investiții cheie cu fonduri din Mecanismul de Redresare și Reziliență;
* ansamblul de programe de asistență medicală comunitară desfășurate de Ministerul Sănătății, având ca scop principal creșterea accesului populației și, în special, al grupurilor vulnerabile la servicii medico-sociale de calitate, unul dintre aceste programe referindu-se la investiția „Centre Comunitare Integrate”;
* prevederile H.G. nr. 324/2019 *pentru aprobarea Normelor metodologice privind organizarea, funcţionarea şi finanţarea activităţii de asistenţă medicală comunitară,* O.U.G. nr. 18/2017 *privind asistenţa medicală comunitară*, precum și cele ale Ordinului Ministerului Sănătății Nr. 2931/2021 *privind aprobarea Manualului centrelor comunitare integrate;*
* beneficiarii serviciilor de asistență medicală comunitară prin serviciile oferite în Centrele Comunitare Integrate, membrii comunității, cu precădere persoanele vulnerabile din punct de vedere medical sau social, îndeosebi populația din mediul rural și grupurile vulnerabile, inclusiv cele de etnie romă;
* intenția Municipiului Câmpulung Moldovenesc de a dezvolta asistența medicală comunitară și astfel, de a crește accesul membrilor comunității la servicii medico-sociale de calitate, prin inființare si dotare Centru Comunitar Integrat, accesând fondurile nerabursabile cu acestă destinație din PNRR Pilonul V: Sănătate și reziliență instituțională, COMPONENTA: 12 – Sănătate, INVESTIȚIA: 1. Dezvoltarea infrastructurii medicale prespitalicești, Investiția specifică: I1.4: Centre Comunitare Integrate;
* Identificarea și monitorizarea redusă a persoanelor afectate de boli rare la nivelul României, îndeosebi în mediul rural și grupurile vulnerabile, precum și posibiliatea de prevenție precoce a acestora, de identificare și monitorizare a lor, prin proximitatea serviciilor de asistență medicală comunitară din cadrul Centrelor Comunitare Integrate;

**Au convenit încheierea prezentului Protocol de colaborare, după cum urmează:**

**II. OBIECTUL PROTOCOLULUI**

Prezentul Protocol stabileşte modalităţile de cooperare între părți în vederea realizării în comun a unor activități privind dezvoltarea asistenței medicale comunitare și astfel, de a crește accesul membrilor comunităților locale la servicii medico-sociale de calitate prin promovarea serviciilor medico-sociale care vor fi oferite de către Centrul Comunitar Integrat Câmpulung Moldovenesc și integrarea la nivel comunitar a serviciilor de sănătate, sociale şi educaţionale, responsabilizarea în implementarea strategiilor locale, judeţene şi naţionale în domeniu, după cum urmează:

1. identificarea în cadrul comunităţilor pe care le administrează a persoanelor şi a grupurilor vulnerabile din punct de vedere medical, în special a persoanelor fără asigurare medicală, respectiv a factorilor de risc pentru sănătatea acestora şi evaluarea, respectiv determinarea nevoilor de servicii de sănătate ale acestora;
2. desfăşurarea de programe şi acţiuni destinate protejării sănătăţii, promovării sănătăţii, acces la servicii de sănătate si de planing familial, etc.;
3. consilierea medicală şi socială, în limita competenţelor profesionale legale;
4. informarea persoanelor aparţinând grupurilor vulnerabile cu privire la drepturile și obligațiile pe care le au în cadrul sistemului asigurărilor sociale de sănătate;
5. organizarea şi desfăşurarea de acţiuni în comun cu serviciile sociale din primărie şi personal din alte structuri de la nivel local sau judeţean, în cazul problemelor sociale care pot afecta starea de sănătate sau accesul la servicii medicale ale persoanelor vulnerabile;
6. colaborarea cu alte instituţii şi organizaţii, inclusiv cu organizaţii neguvernamentale pentru realizarea de programe, proiecte şi acţiuni care se adresează persoanelor sau grupurilor vulnerabile din punct de vedere medical;
7. alte activităţi, servicii şi acţiuni de sănătate publică adaptate nevoilor specifice ale comunităţii şi persoanelor din comunitate aparţinând grupurilor vulnerabile;
8. colaborarea cu autorități locale, județene și naționale, dar și cu alte instituţii şi organizaţii, inclusiv cu organizaţii neguvernamentale și operatori economici pentru atragerea de resurse financiare (ex. atragerea de fonduri nerambursabile disponibile, sponsorizări etc.) care să sprijine activitatea Centrului Comunitar Integrat și îndeplinirea obiectului prezentului Protocol de Colaborare.

**III. OBLIGAȚIILE PĂRTILOR**

**OBLIGAȚIILE MUNICIPIULUI CÂMPULUNG MOLDOVENESC**

1. Elaborează planul anual de asistență medicală comunitară la nivelul unitatii administrativ- teritoriale pe baza priorităților stabilite în colaborare cu Direcția de Sănătate Publică a Județului Suceava și, acolo unde este cazul și cu sprijin tehnic din partea partenerului privat;
2. Identifică problemele medico-sociale ale membrilor comunității în scopul susținerii argumentate a solicitării de avizare a posturilor de asistent medical comunitar, moașă și mediator sanitar, în vederea asigurării accesului la servicii de asistență medicală comunitară a populației, în special a celei aparținând grupurilor vulnerabile din punct de vedere medical, social sau economic;
3. Solicită avizul prealabil și obligatoriu al Direcţiei de Sănătate Publică a Județului Suceava pentru înființarea posturilor de asistent medical comunitar, moașă, mediator sanitar, finanțate de la bugetul de stat prin bugetul Ministerului Sănătății, precum și pentru posturile finanțate de la bugetul local, cu respectarea prevederilor Hotărârii Guvernului nr. 459/2010, cu modificările ulterioare, în limitele resurselor umane si financiare disponibile;
4. Organizează concursuri de ocupare a posturilor de asistenți medicali comunitari, mediatori sanitari, moașe în conformitate cu H.G. nr. 1336/2022 *pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice;*
5. Asigură înființarea unui Centru Comunitar Integrat, care să furnizeze servicii de asistență medicală comunitară în beneficiul populației, în conformitate cu OUG 18/2017 aprobată cu modificările și completări prin Legea nr. 180/2017 privind asistența medicală comunitară, în limita resurselor umane și financiare ale instituției publice locale;
6. Pentru înființarea Centrului Comunitar Integrat pune la dispoziție un spațiu de desfășurare a activităților specifice, dotări minime (calculator, laptop sau tableta cu conexiune la internet; trusă medicală etc) și transport pentru echipa comunitară, în vederea asigurării activității din teren;
7. Se asigură că personalul din subordine cu atribuții în domeniul asistenței medicale comunitare raportează activitatea specifică domeniului către Direcția de Sănătate Publică județeană;
8. Încheie un protocol de colaborare cu medicul/medicii de familie care deservește/deservesc populația din unitatea/subdiviziunea administrativ-teritorială (protocol elaborat și aprobat de Ministerul Sănătății).
9. Susține și facilitează crearea de parteneriate inter-instituționale cu scopul integrării la nivel comunitar a serviciilor de sănătate, sociale și educaționale, responsabilizarea în implementarea strategiilor locale, județene și naționale în domeniu și încheierea de protocoale privind serviciile de asistență medicală comunitară, ca parte a serviciilor comunitare integrate;
10. Asigură sprijinul necesar pentru implementarea de proiecte ce vizează îmbunătățirea stării de sănătate a populației de la nivel comunitar, creșterea capacității echipei de asistență medicală comunitară în furnizarea de servicii, precum și și alte proiecte implementate de Ministerul Sănătății și instituțiile subordonate și/sau alte ONG-uri;
11. Colaborează cu părțile prezentului protocol în vederea identificării și accesării de fonduri europene în beneficiul comunității defavorizate.

**OBLIGAȚIILE DIRECȚIEI DE SĂNĂTATE PUBLICĂ A JUDEȚULUI SUCEAVA**

1. Acordă sprijin tehnic autorității publice locale în vederea stabilirii listei de priorități în domeniul asistenței medicale comunitare și a realizării planului anual de asistență medicală comunitară;
2. Avizează, la cererea autorității administrației publice locale partenere, după caz, înființarea (sau desființarea) posturilor de asistent medical comunitar, moașă și mediator sanitar, posturi finanțate de la bugetul de stat prin bugetul Ministerului Sănătății, precum și a posturilor finanțate de la bugetul local in vederea dezvoltării serviciilor comunitare integrate;
3. Participă ca membri în comisiile de examen pentru ocuparea posturilor de asistent medical comunitar, moașă și mediator sanitar, respectiv în comisiile de soluționare a contestațiilor;
4. Facilitează și promovează înființarea centrului comunitar integrat și a serviciilor de asistență medicală comunitară integrată la nivel comunitar;
5. Asigură cadrul organizatoric necesar și coordonează tehnic implementarea programelor naționale de sănătate la nivelul comunitar, prin intermediul echipei de asistență medicală comunitară;
6. Identifică și inițiază acțiuni de sănătate publică la nivel local, care să răspundă nevoilor comunității vulnerabile, respectiv: programe de educație pentru sănătate și pentru adoptarea unui stil de viață sănătos, programe de consiliere medico-socială, servicii de monitorizare și intervenție la domiciliu pentru persoane vulnerabile, cum ar fi: gravide, nou-născuți, copii, bolnavi cronici, bolnavi cu boli rare, bătrâni, persoane cu dizabilități, persoane neasigurate, persoane victime ale violenței domestice, persoane cu probleme de sănătate mintală, precum și alte categorii de persoane identificate la nivel local ca fiind vulnerabile sau în situații de risc medico – social;
7. Facilitează și monitorizează colaborarea interinstituțională la nivel local (autoritate publică locală, serviciile publice de asistență socială, agențiile județene/municipale pentru ocuparea forței de muncă, centrele de sănătate mintală și cu organizațiile neguvernamentale în vederea întăririi rolului asistenței medicale comunitare;
8. Asigură îndrumarea tehnică și metodologică, monitorizează, evaluează și controlează activitatea de asistență medicală comunitară organizată la nivel local;
9. Depune după caz, diligențele necesare pentru obținerea finanțării post/ului/rilor de asistent medical comunitar, de la bugetul de stat prin bugetul Ministerului Sănătății.

**IV. DURATA PROTOCOLULUI**

 Protocolul se derulează pe toată perioada de funcționare a Centrului Comunitar Integrat din Municipiul Câmpulung Moldovenesc.

**V. FORȚA MAJORĂ**

Forţa majoră apără de răspundere partea care o invocă şi o dovedeşte în condiţiile legii.

Forţa majoră constituie împrejurări mai presus de voinţa părţilor, a căror înlăturare este peste puterile acestora, după cum sunt totodată de neînlăturat de către oricine s-ar afla într-o astfel de situaţie.

Nici una din părţi nu poate fi socotită răspunzătoare de neîndeplinirea obligaţiilor contractuale în caz de forţă majoră, constând în: calamităţi, incendii, inundaţii, alte evenimente naturale, blocaje economice, greve şi conflicte de muncă, răscoale, război civil, invazii, ostilităţi, conflicte industriale/economice, stări de necesitate, faliment, acte guvernamentale sau alte instrumente emise de guvern şi/sau altă autoritate locală şi/sau de stat, ordin sau hotărâre judecătorească – lista împrejurărilor de forţă majoră definite aici nefiind limitativă, şi în general, orice cauză mai presus de controlul raţional al părţii în cauză.

 Îndeplinirea protocolului de colaborare va fi suspendată în perioada de acţiune a forţei majore, dar fără a prejudicia drepturile care li se cuveneau părţilor până la apariţia acesteia.

 Partea care invocă situaţia de forţă majoră pentru neîndeplinirea obligaţiilor contractuale trebuie să informeze de îndată cealaltă parte, în termen de cel mult 5 (cinci) zile de la apariţia situaţiei şi să o dovedească în termen de 15 zile de la producere.

**VI. CONFIDENȚIALITATE**

Informațiile cuprinse în prezentul protocol sunt publice în condițiile legii.

**VII. ALTE CLAUZE**

a) Părţile pot conveni şi alte măsuri comune pentru optimizarea şi creşterea eficienţei activităţilor precizate în protocol.

b) Prezentul protocol poate fi modificat sau completat prin act adiţional la solicitarea oricăreia dintre părţile semnatare, cu acordul celeilalte părţi.

c) Prevederile prezentului protocol intră în vigoare la data semnării acestuia de către părți.

Încheiat astazi: **\_\_\_\_\_\_\_\_\_\_\_\_\_**, în 2 (două) exemplare originale, câte un exemplar pentru fiecare parte.

|  |  |
| --- | --- |
| UAT MUNCIPIULCÂMPULUNG MOLDOVENESC,P R I M A R,NEGURĂ MIHĂIȚĂ | DIRECTIA DE SĂNĂTATE PUBLICĂA JUDEȚULUI SUCEAVADIRECTOR,DANIELA ODEH |

DIRECŢIA TEHNICĂ ŞI URBANISM,

Director executiv adjunct,

Istrate Luminița

|  |  |
| --- | --- |
| Presedinte sedinta, | Secretar general,Erhan Rodica |